( OF ) Депутати от торите обмислят вътрешнопартиен преврат срещу Тереза Мей заради породило се недоволство , пише " Гардиън " Депутати от торите обмислят вътрешнопартиен преврат срещу Тереза Мей вследствие на растящо недоволство . Става дума за привърженици на Брекзит и депутати , фокусиращи се върху вътрешната политика , които стават все по - недоволни от управленския й стил , съобщава вестник " Гардиън " . В средите на Консервативната пария има депутати , които обмислят нов опит за отстраняване на Тереза Мей от властта , ако предстоящите местни избори се развият по лош начин , отбелязва вестникът . Няколко парламентаристи от техните редици заявиха пред " Гардиън " , че изказванията на бившия министър Ник Боулс , че Мей е " плаха и й липсва амбиция " са получили отглас сред парламентарната група на партията , особено сред онези депутати , които смятат , че премиерът не се справя добре по въпросите от вътрешната политика . Мей вече стана обект на няколко опита за вътрешнопартиен преврат срещу нея след катастрофалните си резултати на изборите и след поредица гафове на последния партиен конгрес . В онези моменти изглеждаше , че няма сериозно желание за отстраняване на премиера , преди Обединеното кралство да напусне ЕС през март 2019 г . Но недоволството заради вялото й представяне , зле направените рокади в правителството и променящата се стратегия по излизането от съюза са станали причина отново да започне да се говори за отстраняването й , пише " Гардиън " . " Тя върви по много тънък лед " , каза пред изданието неназован депутат от Консервативната партия .